Adolf Hitler

Adolf Hitler (* 20. apryla 1889 w Braunau am Inn, Awstriska; † 30. apryla 1945 w Berlinje přez suicid) bě wot lěta 1921 stronski wjednik Nacionalsocialistiskeje němskeje dźěłaćerskeje strony (NSDAP), wot 30. januara 1933 mócnarstwowy kancler a wot lěta 1934 (po smjerći němskostatneho prezidenta Paula von Hindenburga) jako „Führer a Reichskanzler“ (wjednik a kancler) zdobom diktatoriski knježerstwowy šef a hłowa stata Němskeho reicha.

Pod wjednistwom Hitlera su nacionalsocialisća zawjedli w Němskim reichu diktaturu „Třećeho reicha“. Woni dachu wšě opoziciske strony zakazać, politiskich přećiwnikow přesćěhać a zamordować. Započachu Druhu swětowu wójnu a systematisce přesćěhowachu a zamordowachu europskich Židow kaž tež druhe nabožinske, etniske a towaršnostne mjeńšiny. Přez tutu politiku zahiny w Europje něhdźe 30–35 milionow ludźi. Němska a Europa buštej z wulkeho dźěla rozbiwanej.

 Wotkaz 

Kategorija:Muž
Kategorija:Rodź. 1889
Kategorija:Zemr. 1945
Kategorija:Awstričan
Kategorija:Němc
Kategorija:Němski politikar
Kategorija:Čłon NSDAP
Kategorija:Politikar (20. lětstotk)